**OPB BUDANJE 1. - 5. r: 16.3. – 20.3.2020**

Spoštovani starši, pozdravljeni, otroci!

Upam, da ste zdravi in lepo preživljate čas v krogu svoje družine!

Učiteljice podaljšanega bivanja bomo vsak teden za otroke pripravile nekaj idej za preživljanje prostega časa. Dejavnosti niso obvezujoče – otroci naj jih izvedejo, če jim je katera všeč.

* Ideje za sprostitveno dejavnost: igranje kart (npr. Črni Peter), spomin, mikado, štiri v vrsto, križci-krožci, človek ne jezi se…

Dokler vztraja lepo sončno vreme, pa je vsekakor super ideja, da čas za sprostitev preživimo zunaj. Lahko gremo na sprehod, kolesarimo, rolamo… ali pa se npr. pred hišo/stanovanjem igramo z žogo, mečemo balinčke, skačemo ristanc, rišemo s kredami…

* Otrokom, ki radi rešujejo take in drugačne uganke in reševanke, lahko starši na spletu poiščete različne križanke, rebuse, uganke, miselne igre. Mlajši otroci imajo radi tudi pobarvanke. Tu je nekaj povezav na svetovni splet:

<https://www.google.si/search?sxsrf=ALeKk0356c81mAv8YKzEOEQhp2UhRd7_dA:1584550175915&q=kri%C5%BEanke+za+otroke&tbm=isch&source=univ&hl=sl&sa=X&ved=2ahUKEwiJp_SyvaToAhVuwIsKHQVGBxkQsAR6BAgKEAE&biw=1391&bih=627>

<https://www.google.si/search?q=colouring+pages&tbm=isch&ved=2ahUKEwj8uKa5wKToAhVOQRoKHZNcAZUQ2-cCegQIABAA&oq=colouring&gs_l=img.1.1.0l10.40520.44120..47406...0.0..0.187.1437.0j9......0....1..gws-wiz-img.......35i39j0i67.hF5cNqhk5cU&ei=UlRyXvzHJc6CaZO5hagJ&bih=627&biw=1391&hl=sl>

<https://www.google.si/search?q=pobarvanke+ana+in+elsa&tbm=isch&ved=2ahUKEwilmragwaToAhVQYxoKHQnqDb0Q2-cCegQIABAA&oq=pobarvanke+ana+&gs_l=img.1.1.0l2.12755.23955..26078...3.0..0.198.2289.0j16......0....1..gws-wiz-img.....10..35i39j0i67j35i362i39j0i24.Yjz-HVeicfY&ei=KlVyXqXdNdDGaYnUt-gL&bih=627&biw=1391&hl=sl>

<http://www.coloring-book.info/coloring/>

* V tem tednu bi se v podaljšanem bivanju pogovarjali o sreči in prijateljstvu. Čeprav zaradi trenutnih razmer ne smemo obiskovati prijateljev in se z njimi družiti, lahko najdemo načine, da smo in ostanemo z njimi povezani.

Od sosedov Italijanov si lahko sposodimo idejo, da ob dogovorjeni uri na balkonih ali ob odprtih oknih kaj zapojemo ali zaigramo. Otroci lahko svojemu najboljšemu prijatelju ali več prijateljem narišejo risbico, napišejo pisemce, ki jim ga bodo izročili, ko se bodo ponovno srečali. Lahko pa za prijatelja naredijo majhno darilce, pozornost iz materialov, ki jih imate doma na razpolago – npr. ogrlica iz perlic, podstavek za vazo iz hama perlic, origami – dinozaver/letalce, 3D rožica iz papirja… Vse našteto lahko seveda uporabimo tudi znotraj svoje družine ter presenetimo in osrečimo mamo, očeta, brata, sestro.

<https://www.youtube.com/watch?v=alyuR1wyum0>

<https://www.youtube.com/watch?v=lKOVYw9R7oI>

<https://www.youtube.com/watch?v=TYPVPLJ4w6Y>

Ker pa pomlad že kar pošteno trka na vrata oziroma je že tu, lahko otroci ustvarjajo tudi na temo pomladi. Na sprehodu lahko naberete šopek spomladanskih cvetlic ter z njim popestrite dom. Vaš otrok lahko potem ta šopek cvetlic v poljubni tehniki (kar pač imate doma na razpolago – vodenke, voščenke, flomastri, barvice, tuš…) nariše ali naslika na večji papir, npr. A3. Za bolj dovršen izdelek lahko naredi še »okvir za sliko« iz barvnih papirnatih trakov (primeren je trši papir). Po presoji staršev lahko otrokov izdelek krasi prazno steno v stanovanju.

Še par drugih idej za pomladansko ustvarjanje:

<http://krokotak.com/2020/02/bird-nest-craft-2/>

<http://krokotak.com/2020/03/welcome-sun/>

<http://krokotak.com/2018/04/dandelions-with-cotton-pads/>

Upam, da ostanete zdravi!

Lepo vas pozdravljam,

Irena Fabčič